છ વર્ષ પહેલાં એક કારકૂનની હેસિયતથી એણે આ શહેર છોડ્યું હતું અને આજે એક મલ્ટિનેશનલ કંપનીના ઍક્ઝિક્યુટિવની હેસિયતથી એણે આ શહેરમાં પગ મૂક્યો હતો. એની કંપનીનું એક મોટું ટૅન્ડર પાસ કરાવવાનું કામ એણે સામે ચાલીને શિરે લીધું હતું અને એને વિશ્વાસ હતો કે મિ. દેશપાંડે એ ચોક્કસ કરાવી દેશે. મિસ્ટર દેશપાંડે ગમે તેવા કડક ઑફિસર હોવા છતાં લિપિની – મિસિસ દેશપાંડેની મધુર મુસ્કરાહટનો અનાદર એ નહીં કરી શકે અને આત્મવિશ્વાસી સ્મિતથી ભરેલા ચહેરે એણે હોટલ ‘ટાઈમ સ્ક્વૅર’ની લિફટનું બટન પ્રેસ કર્યું.